title: Pamadat (satua cutet)
text: Sedek dinâ anoe tiang medem sambilang memadat. Setondén sémbé pemadatné matiang tiang, énggalan tiang poeles kepati, toeara inget tekén apan-apan. Doek totonan langsé tiangé mirib ampehang angin, kepar-kepir ngoengkoelin sémbé pemadatné, laoet poeoen. Sajan makelo sajan gedé endih apiné djoemahan metén tiangé. Mara merasâ keboes, lantas tiang enten; adjinang tiang apiné soebâ nilap keraab oemahé moeah seperabotné, pelaibang tiang pesoean.